**СЪОБЩЕНИЕ ЗА МЕДИИТЕ**

* + 1. **г. – Ден на влюбените**

На 14 февруари по повод отбелязването на „Свети Валентин – Ден на влюбените“ стартира втори етап на Националната АНТИСПИН кампания. Кампанията има за цел да насочи вниманието към проблема СПИН и да повиши обществената информираност за начините на предаване на ХИВ и други сексуално-предавани инфекции, да мотивира хората за отговорност към собственото здраве. Празникът насочва вниманието на младите хора върху сексуално-преносимите инфекции и безопасния секс.

В тази връзка РЗИ-Добрич организира и провежда кампания в партньорство с общините на територията на област Добрич, както следва:

* Организиране и провеждане на лекции, обучения и викторини на теми: “Превенция на ХИВ/СПИН и СПИ”, “Превенция на рисково сексуално поведение” и „Контрацепция-нежелана бременност” в учебните заведения на област Добрич, съвместно с Местната комисия за борба с противообществени прояви на малолетни и непълнолетни на гр. Тервел и гр. Каварна;
* На територията на областта ще се проведе кампания „Кондом с бонбон“ и конкурси за най-оригинално любовно послание с награди, осигурени от РЗИ-Добрич за най-добре представилите се.

Всички желаещи да проверят своя ХИВ статус могат да го направят в КАБКИС към РЗИ-Добрич, който работи всеки ден от понеделник до петък от 8.30 до 17.00 часа.

През 2021 г. в КАБКИС при РЗИ - Добрич пред- и след-тестово консултиране и изследване за ХИВ са получили 8 лица. Разпределение по пол: 7 мъже (87,5%) и 1 жена (12,5%). Преобладават пожелалите анонимно изследване и консултиране във възрастова група 30-39 г. - 4 лица (50%).

